《上巳夜虎丘舟中社集即席赋呈吴梅村先生 其二》
清代·任绳隗

今夕岂非良宴会，关西江左共登坛。星临万舸传杯暖，剑聚双龙出匣寒。

酒到夜深生气槩，诗成水际得波澜。相看各有行藏意，金马何尝却钓竿。

作者简介：江南宜兴人，字青际，号植斋。顺治十四年举人。工诗，词亦有名，与陈其年等人唱和。有《直木斋集》。